त्यसो त काँग्रेसको उक्साहटमा हाल आफै सहभागी रहेको सरकारलाई ढाली आफ्नो नेतृत्वमा सरकार गठनको निम्ति अग्रसर हुनु प्रचण्ड आफ्नै निम्ति पनि नैतिक बल भने कमजोर थियो । तरपनि सत्ता गठबन्धनको खेलमा सामेल हुनु उनी निकट नेतृत्वको समेत गहिरो दबाब विद्यमान थियो । खासगरी द्वन्द्वकालीन मुद्दामा तत्कालीन माओवादी नेतृत्वलाई फसाउन सक्ने तर्क गर्ने प्रचण्ड निकट कृष्णबहादुर महरा लगायतका नेताको ठाडो दबाब पनि विद्यमान थियो ।
